[{"text_idx": "#000004", "text": "Banglades\u0302o klopodas revivigi la produktadon de muslino, legenda teksaj\u0302o"}, {"text_idx": "#000005", "text": "Virino en la bengala regiono de la Hinda subkontinento, vestita en fajna bengala muslino (la 18-a jarcento). Pentraj\u0302o de Francesco Renaldi. Bildo el Vikipedio. Publika posedaj\u0302o."}, {"text_idx": "#000006", "text": "Muslino, la fajna manfarita kotono, kiu originis el Dako, la c\u0302efurbo de Banglades\u0302o, nun estas preparata por revivigo."}, {"text_idx": "#000009", "text": "Vesto kiel \u201cla leg\u0302eraj vaporoj de matenig\u0302o\u201d"}, {"text_idx": "#000010", "text": "Muslino (ankau\u0306 konata en Banglades\u0302o kiel mulmul) estis manfarita el fajnegaj mans\u0302pinitaj kotonaj s\u0302pinaj\u0302oj. La teksturo estis tiom fajna, ke la korpo de la vestita persono estis videbla tra g\u0302i; iuj variaj\u0302oj de muslino estis tiom maldikaj kaj fajnaj, ke tuta muslina sario farita el tia teksaj\u0302o povis enspacig\u0302i je unusola alumeta skatolo."}, {"text_idx": "#000011", "text": "Yuan Chwang, c\u0302ina budhisma monah\u0302o kaj vojag\u0302anto, trovis la teksaj\u0302on kiam li vizitis Baraton en 629 kaj skribis: \u201cLa vesto estas kiel la leg\u0302eraj vaporoj de matenig\u0302o\u201d."}, {"text_idx": "#000013", "text": "Tio okazis en junio de 1763. Brita s\u0302ipo nomita \u201cLa Vulpo\u201d [the Fox] eliris el Bengalio kaj venis al Anglio. La s\u0302ipo portis vastan gamon de produktoj por vendado en diversaj merkatoj de Eu\u0306ropo, inkluzive vastan gamon de diversaj teksaj\u0302oj. Kaj la granda parto de tiuj vestoj apartenis al speco de vestoj nomita muslino (mulmul). [...] Tiu teksaj\u0302o estis unu el la plej bonaj kreaj\u0302oj de la famaj muslinaj metiistoj el Dako. [...] Dum la 18-a jarcento centoj da tiaj s\u0302ipoj transportis el Bengalio muslinon valorantan milionojn da hindiaj rupioj."}, {"text_idx": "#000014", "text": "En la dua duono de la 18-a jarcento la vendado de muslino en la Mogola imperio malkreskis, sed la eu\u0306ropa merkato plu prosperis. Malfelic\u0302e la industria revolucio en Britio en 1780 detruis c\u0302iujn esperojn de la muslinaj teksistoj."}, {"text_idx": "#000016", "text": "Pro tio la muslina industrio en Dako komencis estingig\u0302i meze de la 19-a jarcento danke al la britaj koloniaj regantoj."}, {"text_idx": "#000017", "text": "Nun la vorto \u201cmuslino\u201d referencas al preskau\u0306 iu ajn malpeza, travidebla kotona teksaj\u0302o. Ili estas kutime mas\u0302infaritaj kaj uzataj por diversaj celoj kiel farado de gazo kaj en la Hinda subkontinento por farado de vestoj kiel sarioj."}, {"text_idx": "#000019", "text": "Banglades\u0302anoj scias pri la originala kaj legenda muslino el lernolibroj kaj historiaj tekstoj kaj eble ankau\u0306 danke al eksponado de muslinaj produktoj en la Banglades\u0302a Nacia Muzeo. Konoj pri ambau\u0306 aferoj \u2014 la variaj\u0302o de kotona planto kaj la antikva tekniko uzita por fari au\u0306tentikan muslinon \u2014 tamen estis grandparte perditaj, do la teksaj\u0302o ne plu povis esti produktata."}, {"text_idx": "#000021", "text": "La unua defio estis trovi la g\u0302ustan specimenon de muslino; la dua estis trovi la g\u0302ustan s\u0302pinaj\u0302on. La teamo de la registara projekto publikigis anoncojn en novaj\u0302gazetoj, serc\u0302ante specimenojn de malnova muslino el banglades\u0302aj muzeoj kaj kolektoj, sed tiuj ricevitaj ne estis originala kaj tradicia muslino. Kvarmembra teamo vojag\u0302is al Londono en 2017 por kolekti sariojn, teksitajn en 1710, el la Muzeo Viktoria kaj Alberto."}, {"text_idx": "#000026", "text": "Ili ankau\u0306 trovis du teksistojn kun praulaj konoj, kiuj povis teksi muslinajn sariojn sekvante dezajnon de la sario el 1710. Ili produktis ses unuajn ekzemplerojn de sarioj; la kosto de c\u0302iu longa peco de teksaj\u0302o estis proksimume 360 000 barataj rupioj (4 245 usonaj dolaroj)."}, {"text_idx": "#000029", "text": "#Muslino renaskig\u0302is. Dankon al la c\u0302efsciencisto #MonzurHossain kaj al liaj kolegoj-sciencistoj, kiuj per pena laboro revenigis muslinon. G\u0302i estas agnoskita kiel la kvara GI-produkto el Banglades\u0302o. Revenigo de muslino estis obstina deziro de la honorinda c\u0302efministro Sheikh Hasina ekde 2014. /yGsFD6JBvT"}, {"text_idx": "#000031", "text": "After 170 years, the scientists and researchers have been able to give rebirth to the Dhakai Muslin. Muslin has not only been a type of fabric for the bengali people, but also a part of the rich heritage that was long lost in the hand of British exploitation. /yfbaotRIHA"}, {"text_idx": "#000033", "text": "Post 170 jaroj la sciencistoj kaj esploristoj sukcesis renaskigi la muslinon el Dako. Muslino estas ne nur speco de teksaj\u0302o por la bengaloj, sed ankau\u0306 parto de la ric\u0302a heredaj\u0302o, kiu estis dum longa tempo perdita en la manoj de brita ekspluatado. /yfbaotRIHA"}]